EkBass/fiwiki-20250220-pages-articles huggingface dataset:
INaturalist

iNaturalist on kansalaistieteellinen projekti ja sosiaalinen verkko luonnontieteilijöitä, kansalaistieteilijöitä ja biologeja. Sen tarkoituksena on kartoittaa ja jakaa havaintoja luonnon monimuotoisuudesta kaikkialla maailmassa. Havaintoja voidaan lisätä verkkosivuston tai mobiilisovelluksen avulla. Havainnot tarjoavat arvokasta avointa tietoa erilaisten tieteellisten tutkimushankkeiden, museoiden, kasvitieteellisten puutarhojen, puistojen ja muiden järjestöjen käyttöön. iNaturalistin käyttäjät ovat kirjanneet vuonna 2008 aloittaneeseen projektiin yli kahdeksan miljoonaa havaintoa, ja projektia on kutsuttu ”luonnonhistorian mobiilisovellukseksi”. == Aiheesta muualla == * Virallinen verkkosivu Luokka:Android-sovellukset Luokka:IOS-sovellukset Luokka:Verkkosivustot
Mäkihyppy talviolympialaisissa 1976

Vuoden 1976 Innsbruckin talviolympialaisten kilpailuohjelmassa oli kaksi mäkihyppykilpailua, joista toinen normaalimäessä ja toinen suurmäessä. Kilpailupaikkoina oli normaalimäen kilpailussa Toni Seelos Olympiaschanze ja suurmäen kilpailussa Bergiselschanze. Kaikki mitalisijat menivät itävaltalaisille ja itäsaksalaisille hyppääjille. ==Lähteet== *
Adab

Adab (nykyinen Bismāyah) oli muinainen sumerilainen kaupunki. Se sijaitsi etelään Nippurista nykyisen Wasitin maakunnan alueella Irakissa. Edgar James Banksin johtamissa arkeologisissa kaivauksissa vuosina 1903–1904 löydettiin rakennuksia esihistorialliselta ajalta, Ur-Nammun hallintokaudelta (vallassa noin 2112–2095 eaa.). Adab oli tärkeä keskus kuitenkin vain noin vuoteen 2000 eaa. asti. Sumerin kuninkaiden luettelossa kaupunkiin liitetään yksi varhaisimmista dynastioista, johon kuuluu vain yksi kuningas, Lugal-anne- mundu, jonka kerrotaan hallinneen 90 vuotta. Kuningasluettelon mukaan hän olisi ollut kuninkaana noin vuonna 2400 eaa. Adabin suojelusjumalatar oli Ninhursag. == Lähteet == Luokka:Arkeologiset kohteet Irakissa Luokka:Sumerin kaupungit Luokka:Wasit
Mäkihyppy talviolympialaisissa 1980

Vuoden 1980 talviolympialaisten kilpailuohjelmassa oli kaksi mäkihyppykilpailua, joista toinen normaalimäessä ja toinen suurmäessä. Kilpailupaikkana toimi Intervale Ski Jump Complex. ==Lähteet== *
Pohjanrölli

Pohjanrölli (Agrostis mertensii) on heinäkasvien (Poaceae) heimoon ja röllien (Agrostis) sukuun kuuluva kasvilaji. Se on monivuotinen ja yleisesti ottaen pienikokoinen heinälaji. Pohjanrölli muistuttaa muita röllilajeja, mutta on erotettavissa niistä vihneellisten tähkylöittensä perusteella. == Ulkonäkö == Pohjanrölli on kasvutavaltaan mätästävä ja se ei muodosta rönsyjä. Pohjanröllin varret ovat pystyjä sekä hentoja ja voivat kasvaa 10–30 cm korkeiksi. Lehdet ovat kapeita sekä tasaisia, ja kieleke on 1–2 mm pitkä. Pohjanröllin kukinto on harsu ja siirottavahaarainen röyhy, jonka haarat siirottavat vielä kukinnan jälkeenkin. Röyhyn tähkylät ovat yksikukkaisia. Tähkylöiden kaleet ovat punertavia, ulkohelpeissä on yksi, selkeä vihne ja sisähelpeet ovat pieniä tai puuttuvat kokonaan. Pohjanrölli kukkii heinä–elokuussa. Pohjanrölli voi Suomessa risteytyä rönsyröllin (Agrostis stolonifera) ja nurmiröllin kanssa, epävarman tiedon mukaan myös jäykkäröllin. == Levinneisyys == Pohjanrölli kasvaa etupäässä tunturinummilla ja -niityillä, mutta se voi kasvaa myös tunturien alapuolella olevilla metsämailla. Suomessa pohjanrölliä tavataan yleisesti Lapissa sekä jonkin verran Pohjois-Pohjanmaan ja Kainuun pohjoisosissa. Kaikkein yleisin se on Utsojen, Inarin, Enontekiön ja Kuusamon kuntien alueilla. Tornio–Suomussalmi-linjan eteläpuolella pohjanrölliä ei Suomessa tavata juuri lainkaan. Pohjanröllin tieteellisen nimen lajinimi (mertensii) viittaa 1800-luvun alkupuolella eläneeseen saksalaiseen kasvitieteilijään Karl Heinrich Mertensiin. == Lähteet == == Aiheesta muualla == * Suomen Lajitietokeskus: Pohjanrölli (Agrostis mertensii) * Global Biodiversity Information Facility (GBIF): Agrostis mertensii * Integrated Taxonomic Information System (ITIS): Agrostis mertensii * United States Department of Agriculture (USDA): Agrostis mertensii Luokka:Röllit
Piperyleeni

Piperyleeni eli 1,3-pentadieeni tai penta-1,3-dieeni (C5H8) on dieeneihin kuuluva tyydyttymätön hiilivety. Yhdistettä voidaan käyttää hartsien ja kumien valmistukseen. ==Ominaisuudet, valmistus ja käyttö== Piperyleeni on huoneenlämpötilassa väritöntä nestettä. Se ei liukene veteen, mutta liukenee moniin orgaanisiin liuottimiin, esimerkiksi etanoliin, asetoniin, dietyylieetteriin ja bentseeniin. Yhdisteellä on cis- ja trans-isomeerit. Piperyleeniä erotetaan öljynjalostuksen yhteydessä syntyvästä C5-jakeesta. Yhdisteestä valmistetaan muun muassa kumeja ja hartseja. Piperyleenistä voidaan valmistaa joko homopolymeerejä tai se voi olla komonomeerina yhdessä muiden alkeenien kuten butadieenin, isobuteenin ja metyylibuteenien kanssa. Katalyyttinä polymeroinneissa käytetään alumiinikloridia. Piperyleenistä voidaan myös valmistaa 2-metyylifuraania.R. Derric Lowery: Hydrocarbon Resins, Kirk-Othmer Encyclopedia of Chemical Technology, John Wiley & Sons, New York, 2000. Viitattu 31.1.2018.Karl Griesbaum, Arno Behr, Dieter Biedenkapp, Heinz- Werner Voges, Dorothea Garbe, Christian Paetz, Gerd Collin, Dieter Mayer & Hartmut Höke: Hydrocarbons, Ullmann's Encyclopedia of Industrial Chemistry, John Wiley & Sons, New York, 2014. Viitattu 31.1.2018. ==Lähteet== ==Aiheesta muualla== * Luokka:Alkeenit
Mäkihyppy talviolympialaisissa 1984

Vuoden 1984 talviolympialaisten kilpailuohjelmassa oli kaksi mäkihyppykilpailua, joista toinen normaalimäessä ja toinen suurmäessä. Kilpailupaikkoina oli Igman Olympic Jumps. == Mitalit== ==Lähteet== *
Teatr Za

Teatr Za on vuonna 2015 Helsinkiin perustettu, toistaiseksi Suomen ainoa venäjänkielinen ammattiteatteri. Teatr Za:n perustajat ovat Venäjällä näyttelijäksi opiskellut Valtteri Simonen ja Suomessa asuva venäläinen näyttelijä Elena Spirina. Teatr Za:n tilat sijaitsevat Helsingin Hermannissa entisessä teollisuustilassa osoitteessa Hämeentie 103 (käyntiosoite on Haukilahdenkatu 2D). Teatr Za:n toimintaan kuuluu läheinen yhteistyö venäläisten taiteilijoiden ja teattereiden kanssa. Teatteri vierailee säännöllisesti Pietarissa sekä korkeatasoisilla venäläisillä teatterifestivaaleilla (2015 Solo-festivaali Moskovassa, 2017 Kamerata- festivaali Tšeljabinskissä). Teatr Za valmistaa vain yhden ensi-illan vuodessa ja samaan aikaan ylläpitää ja kehittää olemassa olevia esityksiään. == Teatr Za:n esitykset == * Hän, joka astuu rajan taa / Идущая за предел – Venäjänkielinen esitys, ensi-ilta 5.5.2015 Pietari, Venäjähttp://www.teatrza.fi/419449526 * Pallosalama Dzinnistanista / Шаровая молния из Джиннистана – Venäjänkielinen esitys, ensi-ilta 6.5.2015, Pietari, Venäjä.http://www.teatrza.fi/419381537 * Venedikt Jerofejev: Moskova – Petuški / Москва - Петушки – Esityskielet suomi ja venäjä, Suomen kantaesitys Teatr Za:ssa 15.10.2016 Pietarin ensi-ilta 8.6.2017 Teatr Osobnjakissa.http://www.teatrza.fi/419380842 * Tennessee Williams: Игра для двоих / Kahden hengen näytelmä – Esityskielet venäjä ja englanti, Suomen kantaesitys 1.12.2017http://www.teatrza.fi/432187960 ==Lähteet== == Aiheesta muualla == * www.teatrza.fi * https://www.facebook.com/Teatr.Za/ * https://www.hs.fi/kulttuuri/teatteriarvostelu/art-2000002864563.html * https://www.mtv.fi/uutiset/kulttuuri/artikkeli/venajankielinen-teatteri-ei- politikoi-vaan-kutsuu-myos-suomalaisia/6122762#gs.TyELhPY * https://topspb.tv/news/2017/06/8/internacionalnaya-poema-v-helsinki-pokazhut- postanovku-po-proizvedeniyu-moskva-petushki/ * https://yle.fi/uutiset/osasto/novosti/mechta_suprugov_voplotilas_v_zhizn_- _v_khelsinki_otkrylsya_russkoyazychnyi_tyeatr/8417762 * https://yle.fi/uutiset/osasto/novosti/v_khelsinki_nachalas_nedelya_russkoi_kultury__ozhidaetsya_mnozhestvo_meropriyatii/9223174 * https://yle.fi/uutiset/osasto/novosti/yelena_spirina_krik_- _eto_popytka_vyrvatsya_za_predely_sebya/9958008 * https://www.hs.fi/kulttuuri/art-2000002862935.html Luokka:Helsingin teatterit
Häntänadat

Häntänadat (Vulpia) on heinäkasvien (Poaceae) heimoon kuuluva kasvisuku. Sukuun kuuluu 26 lajia. Häntänadat muistuttavat jonkin verran pikkunatoja (Festuca). Häntänadat ovat yksivuotisia, matalakasvuisia ja hentoja heiniä, jotka ovat kasvutavaltaan löyhästi mätästäviä. Varret ovat pystyjä sekä pyöreitä ja lehdet kapeita. Häntänatojen kukinnot ovat yhteenkasvaneita, kapeita ja yksipuoleisia röyhyjä. Tähkylöissä on neljästä seitsemään kukkaa. Tähkylöiden kaleet ovat keskenään erikokoiset ja alimmat niistä ovat yksisuonisia. Ulkohelpeet ovat pyöreäselkäisiä ja niissä kussakin on pitkä vihne. Suvun lajeista Suomessa kasvaa hiirenhäntänataa (Vulpia myuros), jonka lisäksi myös muita suvun lajeja on tavattu satunnaisesti. == Lajeja == * Vulpia alopecuros – ketunhäntänata * Vulpia australis * Vulpia bromoides – oravanhäntänata * Vulpia ciliata – ripsihäntänata * Vulpia geniculata – polvihäntänata eli polvitähkänata * Vulpia membranacea – dyynihäntänata * Vulpia microstachys * Vulpia muralis – sirohäntänata * Vulpia myuros – hiirenhäntänata * Vulpia sicula * Vulpia unilateralis == Lähteet == == Aiheesta muualla == * Finto: Kassu – Kasvien suomenkieliset nimet: Vulpia * ITIS: Vulpia * United States Department of Agriculture (USDA): Vulpia * Flora of China: Vulpia *
Mäkihyppy talviolympialaisissa 1988

Vuoden 1988 Calgaryn talviolympialaisten kilpailuohjelmassa oli ensimmäistä kertaa kolme mäkihyppykilpailua, kun normaalimäen ja suurmäen kilpailujen lisäksi ohjelmaan lisättiin joukkuemäki. Suomalaiset voittivat kaikki kilpailutapahtumat ja Matti Nykänen voitti molemmat henkilökohtaiset kilpailut. == Mitalit== ==Lähteet== *
Pensseliheinät

Pensseliheinät (Dasypyrum) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain kaksi lajia, joista voidaan erottaa erilaisia muunnoksia. == Lajeja == * Dasypyrum hordeaceum * Dasypyrum villosum – pensseliheinä == Lähteet == Luokka:Heinäkasvit
HMS Gibraltar

HMS Gibraltar voi tarkoittaa seuraavia aluksia: *HMS Gibraltar (1711), 20-tykkinen kuudennen luokan alus *HMS Gibraltar (1754), 20-tykkinen kuudennen luokan alus *HMS Gibraltar (1779), 14-tykkinen priki *HMS Gibraltar (1780), 80-tykkinen kolmannen luokan linjalaiva *HMS Gibraltar (1860), 101-tykkinen ensimmäisen luokan linjalaiva *HMS Gibraltar (1892), Edgar-luokan risteilijä *HMS Gibraltarin piti olla lentotukialus, peruutettu lokakuussa 1945
Hietajärvi (järvi Juvalla)

Hietajärvi on Etelä-Savossa Juvalla sijaitseva järvi. == Maantietoa == Järven pinta-ala on 240 hehtaaria eli 2,4 neliökilometriä. Se on 2,9 kilometriä pitkä ja 1,5 kilometriä leveä. Sen rannat ovat alavaa maata paitsi esimerkiksi etelärannan Tetriniemessä, jossa niemen mäki kohoaa 30 metriä vedenpinnan yläpuolelle. Järvi muodostaa yhden yhtenäisen järvenselän, josta työntyy etelään Raudanlahti ja luoteeseen 700 metriä pitkä nimetön lahti. Järvessä on kaksi autiota saarta Selkäsaari ja Kalmasaari. Selkäsaari on 160 metriä pitkä ja 70 metriä leveä ja sen pinta-ala on noin 70 aaria. Kalmasaari on 100 metriä pitkä ja 40 metriä leveä, ja sen pinta-ala on yli 30 aaria. Saarien yhteispinta-ala on noin 0,4 % järven kokonaispinta-alasta. Järvi on luodattu ja siitä on julkaistu syvyyskartat. Sen tilavuus on 13 miljoonaa kuutiometriä eli 0,013 kuutiokilometriä. Järven keskisyvyys on 5,2 metriä ja suurin syvyys on 19,7 metriä. Syvin kohta sijaitsee Raudanlahelta pohjoiseen yli järven keskikohdan. Järvessä on Selkäsaaren ympäristössä kolme muuta yli kymmenen metriä syvää syvännettä. Järven pohja on varsin epätasainen ja esimerkiksi syvänteen vierestä voi löytää alle metrin syviä kohtia. Järven rantaviivan pituus on 10 kilometriä, josta saarten rantaviivan yhteispituus on noin kilometri. Sen rannat ovat metsämaata lukuun ottamatta pohjoisrantojen laajat lähelle rantaviivaa ulottuvat peltopalstat. Järven asutus on haja-asutusta ja rannoille on rakennettu yli 20 vapaa-ajan asuntoa. Pohjoisrannalla sijaitsee Hietajärven kulmakunta ja Raudanlahden länsipuolella Sopalan kulmakunta. Asukkaat käyttävät yhdysteitä 15164 ja 15158 sekä Sopalan kautta kulkevaa kylätietä. == Vesistösuhteet == Järvi sijaitsee Vuoksen vesistössä (vesistöaluetunnus 04) Suur-Saimaan alueen (04.1) Pihlajaveden–Kokonselän alueella (04.12), jonka Siikajoen valuma-alueeseen (04.122) järvi kuuluu. Järven vedenpinnan korkeus on 85,0 metriä mpy. Järvi sijaitsee vesistöalueensa latva-alueella ja se saa pääosan vedestään valuma-alueensa sisältä eli järven lähialueelta. Siikajoen valuma-alueella on 57 yli hehtaarin kokoista järveä tai lampea, joista vähintään 13 laskee suoraan tai välillisesti järveen. Niistä huomattavimpia ovat Riiklampi (3 ha) ja Heinolanlampi (2 ha), joiden laskuoja laskee luoteispäässä järven nimettömään lahteen sen pohjoisrantaan, ja saman lahden etelärantaan Vehkajärvi (13 ha), Kirveslampi (3 ha) ja Soilampi (5 ha), Hietajärven kylässä sijaitseva Nikkilänlampi (3 ha), Kalmasaaren kohdalle laskeva Lahnajärven (12 ha) laskuoja, jonka valuma- alueella sijaitsevat myös Pirttijärvi (7 ha), Saarilampi (6 ha), Vuorijärvi (8 ha), Iso Heinälampi (2 ha) ja Kaatrolampi (1 ha), ja lopuksi Raudanlahteen laskevat Mustikkalampi (1 ha) ja Koiralampi (1 ha). Järven laskujoki lähtee sen koillispäästä ja se laskee sarjana aluksi Retusen (5 ha), sitten Myllyjärven (13 ha) ja sitten kahden Siikajärven, eli Juvan Siikajärven (235 ha) ja Sulkavan rajalla sijaitsevan Siikajärven (205 ha), kautta Pihlajaveden Enonveteen. == Lähteet == Luokka:Pihlajaveden–Kokonselän alue Luokka:Juvan järvet
Badminton Library

Badminton Library, koko nimeltään The Badminton Library of Sports and Pastimes, oli vuosina 1885-1902 julkaistu brittiläinen urheilulajeja ja muita vapaa-ajan viettotapoja käsitellyt kirjasarja. Teosten aiheina olivat muun muassa kriketti, pyöräily, luistelu, golf ja jalkapallo. == Lähteet == == Aiheesta muualla == * * Badminton Library Internet Archivessa Luokka:1880-luvun kirjat Luokka:1890-luvun kirjat Luokka:1900-vuosikymmenen kirjat Luokka:Brittiläiset tietokirjat Luokka:Kirjat urheilusta
UPS Airlinesin lento 1354

UPS Airlinesin lento 1354 oli UPS Airlinesin Yhdysvaltain sisäinen rahtilento Louisvillestä Birminghamiin, joka putosi maahan lähestyessään määränpäätään. Koneessa olleet lentäjät saivat surmansa onnettomuudessa. Kone nousi Louisvillestä kello 5.54 paikallista aikaa, ja oli noin kilometrin päässä määränpäästään, kun se törmäsi puihin, putosi pellolle ja syttyi tuleen. Onnettomuuden syynä oli miehistön tekemä epävakaa lähestyminen lentokentälle, minkä seurauksena kone joutui minimilähestymiskorkeuden alapuolelle. Onnettomuustutkimuksissa miehistön todettiin olleen väsynyt. == Lähteet == == Katso myös == * UPS Airlinesin lento 6 Luokka:Alabaman historia Luokka:Vuoden 2013 lento-onnettomuudet Luokka:Lento-onnettomuudet Yhdysvalloissa
Linnansaari

Linnansaari tarkoittaa ainakin seuraavia asioita: * Linnansaari, saari Kangasniemellä * Linnansaari, saari Lieksassa * Linnansaari, saari Oulussa * Linnansaari, saari Linnansaaren kansallispuistossa Rantasalmella * Linnansaari, saari Rautalammella * Linnansaari, saari Saarijärvellä * Linnansaaren kansallispuisto, kansallispuisto Rantasalmella. == Katso myös == * Linnasaari
Pelicans SB

Päijät-Hämeen Salibandyseura eli Pelicans SB on lahtelainen salibandyn erikoisseura. Seuran virallinen nimi on Päijät-Hämeen Salibandyseura, mutta sarjoissa joukkueet ovat pelanneet kaudesta 2017–2018 lähtien nimellä Pelicans SB. Sitä ennen käytettiin lyhennettä PHSB. Seuralla on useita juniorijoukkueita eri ikäluokissa. Miesten edustus pelaa Suomisarjaa ja naisten edustus 1- divisioonaa. Pelicans SB toimii Lahdessa ja Nastolassa. Vuoden 2018 alussa Pelicans SB on Suomen kahdeksanneksi suurin salibandyseura 868 lisenssipelaajallaan. == Lähteet == Luokka:Suomalaiset salibandyseurat Luokka:Lahtelaiset urheiluseurat Luokka:Vuonna 2012 perustetut urheiluseurat
Kesuura

Kesuura (, , ”leikkaus”) on runosäkeessä oleva tauko, joka merkitään säekaavaan kahdella pystyviivalla ||. Se ilmenee sananloppuna, ja sen kohdalla voi olla myös välimerkki, kuten pilkku tai piste. Kesuura ei siis voi osua sanan keskelle, mutta se voi osua metronin keskelle. Kesuura voi olla säkeen keskellä tai enemmän säkeen alku- tai loppupuolella. Kaikissa säkeissä kesuuraa ei ole. Kreikkalaisessa metriikassa kesuuraksi kutsutaan erityisesti sananloppua, joka osuu metronin keskelle, kun taas kahden metronin väliin osuvaa sananloppua kutsutaan nimellä diereesi (). Kahden tavun kohtaa, johon ei saa tulla sananloppua, kutsutaan nimellä zeugma () eli silta. Kesuuraa kutsutaan maskuliiniseksi kesuuraksi, jos sitä edeltää painollinen tavu, ja feminiiniseksi kesuuraksi, jos sitä edeltää painoton tavu. == Kesuuroja == Monilla kesuuroilla on nimi. Daktyylisessä heksametrissä esiintyy muun muassa seuraavia lajeja olevia kesuuroita ( = lyhyt tavu, = pitkä tavu, = anceps eli lyhyt tai pitkä tavu; suomennos annettu vain mikäli kesuura osuu samaan kohtaan): Trithemimeres (, lat. caesura semiternaria), toisen metronin pitkän tavun jälkeen : Esimerkiksi: : :hērō|ōn, || au|tūs de he|lōria | teukhe ky|nessin :sankari|en, || heist' | itses|tään teki | koirien | riistanHomeros: Ilias 1.4. Suomennos Otto Manninen. Penthemimeres (, lat. caesura semiquinaria), kolmannen metronin pitkän tavun jälkeen : Esimerkiksi: : :mēnin a|eide the|a || Pē|lēïa|deō Akhi|lēos :Laulaos, | oi runo|tar, || viha | Peleun | poian A|khilleunHomeros: Ilias I.1. Suomennos Otto Manninen. :Arma vi|rumque ca|no || Troi|ae qui | primus ab | oris :Taistelut | kerron ja | sen, || mikä | mies pako | laisena | TroijanVergilius: Aeneis I.1. Suomennos Alpo Rönty. Kata triton trokhaion (, lat. caesura trochaica), kolmannen metronin ensimmäisen lyhyen tavun jälkeen : Esimerkiksi: : :eks hū | dē ta | prōta || di|astē|tēn eri|santeHomeros: Ilias I.6. :frangeret | inde|prensus ‖ et | inreme|abilis | errorVergilius: Aeneis V.591. Hefthemimeres (, lat. caesura semiseptinaria), neljännen metronin pitkän tavun jälkeen : Esimerkiksi: : :Atreï|dēs te a|naks and|rōn || kai | dios A|khilleus.Homeros: Ilias I.7. Bukolinen diereesi (lat. caesura bucolica), neljännen metronin jälkeen : Esimerkiksi: :In nova | fert ani|mus mu|tatas || dicere | formasOvidius: Muodonmuutoksia I.1. == Lähteet == Luokka:Kreikkalainen metriikka
Zeugma

Zeugma () voi viitata seuraaviin: * zeugma eli iestys, retorinen kuvio * zeugma eli silta, kesuuraan liittyvä metriikan käsite * Zeugma, antiikin aikainen kaupunki Commagenessä
Runojalka

Runojalka on mitallisessa runoudessa runon poljentoyksikkö ja runosäkeen perusosa. Se muodostuu painottomien ja painollisten tavujen tai lyhyiden ja pitkien tavujen vaihtelusta. Runosäkeet koostuvat usein runojalkojen toistosta runomitan mukaisesti. Kreikkalaisessa metriikassa käytetään runojalkojen sijasta yleensä metroneita, jotka useimmiten vastaavat jotakin runojalkaa, mutta jambin, trokeen ja anapestin tapauksessa muodostuvat kahdesta jalasta. == Runojalkoja == Yleisimpiä runojalkoja ovat muun muassa ( = lyhyt/painoton tavu, = pitkä/painollinen tavu): * Anapesti: Yhdessä runojalassa on kaksi painotonta/lyhyttä tavua, joita seuraa yksi painollinen/pitkä: * Daktyyli: Yhdessä runojalassa on yksi painollinen/pitkä tavu, jota seuraa kaksi painotonta/lyhyttä: * Jambi: Yhdessä runojalassa on yksi painoton/lyhyt tavu, jota seuraa yksi painollinen/pitkä: * Trokee: Yhdessä runojalassa on yksi painollinen/pitkä tavu, jota seuraa yksi painoton/lyhyt: * Pyrrhikus: Kaksi painotonta/lyhyttä tavua: * Spondee: Yhdessä runojalassa on kaksi painollista/pitkää tavua: == Lähteet == *
Jalka (täsmennyssivu)

Jalka voi tarkoittaa seuraavia: * jalka, ruumiinosa * jalka, pituuden mittayksikkö * runojalka, runosäkeen perusosa metrisessä runoudessa
Dipodia

Dipodia (, ”kaksi jalkaa”) eli kaksoisrunojalka on runomittojen tyyppi, jossa säe koostuu kahdesta runojalasta. Jambin, trokeen ja anapestin tapauksessa, joissa metron koostuu kahdesta jalasta, dipodia on samalla monometri (), eli siinä säe koostuu yhdestä metronista. Nimitykset ovat peräisin antiikin kreikkalaisesta metriikasta. Latinankielisessä runoudessa tyyppi tunnetaan nimellä binaari (). Kreikkalaisessa runoudessa dipodiamittoja käytettiin muun muassa näytelmissä. Nykyisin niitä käytetään muun muassa balladeissa ja lastenloruissa. == Dipodiamittoja == Kreikkalaisen ja roomalaisen runouden dipodiamittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): === Monometrimittoja === Jambinen dipodia (ja2) eli jambinen monometri :Säe koostuu kahdesta jambijalasta eli yhdestä jambimetronista. : Trokeinen dipodia (tr2) eli trokeinen monometri :Säe koostuu kahdesta trokeejalasta eli yhdestä trokeemetronista. : Anapestinen dipodia (an3) eli anapestinen monometri :Säe koostuu kahdesta anapestijalasta eli yhdestä anapestimetronista. : === Muita dipodiamittoja === Bakkhinen dipodia (ba2) eli bakkhinen dimetri (bad) :Säe koostuu kahdesta bakkhisesta metronista. : Kreetalainen dipodia (cr2) eli kreetalainen dimetri (crd) :Säe koostuu kahdesta kreetalaisesta metronista. : == Lähteet == Luokka:Kreikkalainen metriikka Luokka:Runomitat
Tripodia

Tripodia (, ”kolmijalkainen”) on runomittojen tyyppi, jossa säe koostuu kolmesta runojalasta. Nimitys on peräisin antiikin kreikkalaisesta metriikasta. Latinankielisessä runoudessa tyyppi tunnetaan nimellä ternaari (). == Tripodiamittoja == Kreikkalaisen ja roomalaisen runouden tripodiamittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Ithyfallikos (ith) eli trokeinen tripodia (tr3) :Säe koostuu kolmesta trokeejalasta. : Bakkhinen tripodia (ba3) :Säe koostuu kolmesta bakkhisesta metronista. : Kreetalainen tripodia (cr3) :Säe koostuu kolmesta kreetalaisesta metronista. : == Lähteet == Luokka:Kreikkalainen metriikka Luokka:Runomitat
Kvaternaari

Kvaternaari () eli tetrapodia (, ”nelijalkainen”) on runomittojen tyyppi, jossa säe koostuu neljästä runojalasta. Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään. Jambin, trokeen ja anapestin tapauksessa, joissa metron koostuu kahdesta jalasta, kvaternaari vastaa käytännössä dimetriä. == Kvaternaarimittoja == Kreikkalaisen ja roomalaisen runouden kvaternaarimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Jambinen kvaternaari (ja4) eli jambinen dimetri (jad) :Säe koostuu neljästä jambijalasta eli kahdesta jambimetronista. : Trokeinen kvaternaari (tr4) eli trokeinen dimetri (trd) :Säe koostuu neljästä trokeejalasta eli kahdesta trokeemetronista. : Anapestinen kvaternaari (an4) eli anapestinen dimetri (and) :Säe koostuu neljästä anapestijalasta eli kahdesta anapestimetronista. : Bakkhinen kvaternaari (ba4) eli bakkhinen tetrametri :Säe koostuu neljästä bakkhisesta metronista. : Kreetalainen kvaternaari (cr4) eli kreetalainen tetrametri :Säe koostuu neljästä kreetalaisesta metronista. : == Lähteet == Luokka:Kreikkalainen metriikka Luokka:Runomitat
Senaari

Senaari () eli heksapodia (, ”kuusijalkainen”) on runomittojen tyyppi, jossa säe koostuu kuudesta runojalasta. Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään. Jambin, trokeen ja anapestin tapauksessa, joissa metron koostuu kahdesta jalasta, senaari vastaa käytännössä trimetriä. == Senaarimittoja == Kreikkalaisen ja roomalaisen runouden senaarimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Jambinen senaari (ja6) :Säe koostuu kuudesta jambijalasta. Vastaa paljolti jambista trimetriä, mutta on joustavampi, sillä useampi lyhyt tavu voidaan korvata pitkällä. : Bakkhinen senaari (ba6) :Säe koostuu kuudesta bakkhisesta metronista. : == Lähteet == Luokka:Kreikkalainen metriikka Luokka:Runomitat
Septenaari

Septenaari () eli heptapodia (, ”seitsenjalkainen”) on runomittojen tyyppi, jossa säe koostuu seitsemästä runojalasta ja ylimääräisestä tavusta (hyperkataleksis). Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään. Jambin, trokeen ja anapestin tapauksessa, joissa metron koostuu kahdesta jalasta, septenaari vastaa käytännössä katalektista tetrametria. == Septenaarimittoja == Roomalaisen runouden septenaarimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Jambinen septenaari (ja7) :Säe koostuu seitsemästä jambijalasta ja ylimääräisestä tavusta. : Trokeinen septenaari (tr7) :Säe koostuu seitsemästä trokeejalasta ja ylimääräisestä tavusta. : Anapestinen septenaari (an7) :Säe koostuu seitsemästä anapestijalasta ja ylimääräisestä tavusta. : == Lähteet == Luokka:Kreikkalainen metriikka Luokka:Runomitat
Oktonaari

Oktonaari () eli oktapodia (, ”kahdeksanjalkainen”) on runomittojen tyyppi, jossa säe koostuu kahdeksasta runojalasta. Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään. Jambin, trokeen ja anapestin tapauksessa, joissa metron koostuu kahdesta jalasta, oktonaari vastaa käytännössä tetrametria. Muissa eli monopodiamitoissa oktonaari on sama kuin oktametri. == Oktonaarimittoja == Roomalaisen runouden oktonaarimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Jambinen oktonaari (ja8) :Säe koostuu kahdeksasta jambijalasta eli neljästä jambimetronista. Vastaa paljolti jambista tetrametria, mutta on joustavampi, sillä useampi lyhyt tavu voidaan korvata pitkällä. : Trokeinen oktonaari (tr8) :Säe koostuu kahdeksasta trokeejalasta eli neljästä trokeemetronista. Lähellä trokeista tetrametriä, josta kuitenkin puuttuu yleensä viimeinen tavu. : Anapestinen oktonaari (an8) eli anapestinen tetrametri :Säe koostuu kahdeksasta anapestijalasta eli neljästä anapestimetronista. : == Lähteet == Luokka:Kreikkalainen metriikka Luokka:Runomitat
Lama lama lama

Lama lama lama on Maj Karman kappale ja ensimmäinen single yhtyeen toukokuussa 2018 julkaistavalta kymmenenneltä studioalbumilta. Se julkaistiin 26. tammikuuta 2018 levymerkillä Sakara Records. Kappale sai Radio Rockin ”Rautaa vai roskaa” -äänestyksessä 76,8% yläpeukkua. == Kappaleet == # == Lähteet == Luokka:Vuoden 2018 kappaleet Luokka:Maj Karman kappaleet
101 tapaa olla vapaa

101 tapaa olla vapaa on Maj Karman 10. studioalbumi, joka julkaistiin 4. toukokuuta 2018 levymerkillä Sakara Records. == Kappaleet == # # # # # # # # # # == Arvostelut == * Desibeli.net: * Imperiumi.net: * Kaaoszine: 6/10 * Rumba: 4,6/10 * Soundi: == Lähteet == Luokka:Vuoden 2018 albumit Luokka:Maj Karman albumit
Mula

Mula on kaupunki Murcian alueella kaakkoisessa Espanjassa noin 35 kilometriä Murcian kaupungista luoteeseen. == Maantiede ja ilmasto == Mula sijaitsee Murcian alueen keskiosassa noin 300 metriä merenpinnan yläpuolella ja se on comarca del Río Mula -aluehallintoyksikön keskuskaupunki. Hallintoyksikön väkiluku on noin 25 000\. Mulan osa-alueita ovat Fuente Librilla, Yéchar, Los Baños de Mula, Puebla de Mula, Casas Nuevas ja el Niño de Mula. Mulassa vallitsee välimerellinen puolikuiva ilmasto. Azorien korkeapaineet (Anticiclón de las Azores) vaikuttavat alueen säätilaan tuoden mukanaan aurinkoista ja lämmintä säätä. Vuotuinen sademäärä on 340 mm ja keskilämpötila 18,2 °C. Talvet ovat verraten leutoja ja kesät kuumia. Lämpötilan vaihteluväli tammikuussa on keskimäärin 4 °C...16 °C ja elokuussa 20 °C...34 °C. Kuumimpana vuodenaikana yli 40 °C:n lämpötilat eivät ole lainkaan harvinaisia. Solaarinen keskipäivä on Mulassa kesäaikaan vasta kello 14:n jälkeen. Auringon kulma on kesä–heinäkuussa korkeimmillaan 70...75 astetta, jolloin UV-indeksi on etenkin varjottomilla paikoilla suhteellisen korkea. Mulan alueelle ovat tyypillisiä ainavihannat kasvit. Alueen kasvit ovat sopeutunut kuivuuteen ulottamalla juurensa syvälle maaperään. Tammet ovat yleisiä, eritoten rautatammi ja korkkitammi. Myös oliivi ja johanneksenleipäpuu ovat tavanomaisia. == Historia == Cueva de Antón -nimisestä luolasta on löydetty merkkejä asutuksesta, joka on ajoitettu keskipaleoliittiselle kaudelle yli neljänkymmenen tuhannen vuoden taakse. Maanviljelyksen kannalta suotuisilta alueilta on löytynyt jälkiä kivikautisesta asutuksesta ja El Milano -nimisessä paikassa on pronssikautista kalliotaidetta. Iberien kauden esineistöä Mulasta on löydetty runsaasti. Roomalaiselta kaudelta on löydetty erinäisiä kyliä, joista huomattavin on Los Villaricos. 700-luvulla alkanut muslimien valtakausi puolestaan toi mukanaan arabivaikutteita; reconquista saavutti Mulan seudun 1200-luvulla ja muslimit väistyivät kristittyjen vallatessa takaisin alueitaan Iberian niemimaalla. 1500-luku oli Mulan kasvun ja laajentumisen aikaa, kun taas seuraava vuosisata oli jopa katastrofaalinen kulkutauteineen ja väestökatoineen. 1700-luku oli jälleen kukoistuksen aikaa, tuolloin rakennettiin runsaasti ja parannettiin yhteyksiä Murciaan ja Caravacaan. 1800- ja 1900-luvuilla sitrushedelmät valtasivat alaa maataloudessa; teollisuus ja liikenneyhteydet kehittyivät voimakkaasti, joskin poliittinen epävakaus ja sodat horjuttivat kehitystä tuon tuosta. 2000-luvulle tultaessa Mulasta on kehittynyt osa läheisen Murcian esikaupunkivyöhykettä. Kaupungin itäosaan avattiin teollisuusalue El Arreaque 2000-luvun alussa. == Nähtävyyksiä == Mulan nähtävyyksiä ovat muun muassa Castillo de los Vélez ja Iglesia de San Miguel. == Kuuluisuuksia == Mulan kuuluisuuksia ovat muun muassa kirjailija Ginés Pérez de Hita (1544–1613), pyöräilijä Luis León Sánchez sekä jalkapalloilijat Pedro León ja Javi García. == Lähteet == == Aiheesta muualla == *Atlasdemurcia.com *Murciaturistica.com Luokka:Murcian kunnat
Dukkah

thumb Dukkah on mausteseos, joka tehdään erilaisista pähkinöistä, siemenistä ja mausteista. Dukkah on peräisin Egyptistä, missä sitä syödään leivän ja oliiviöljyn kanssa aamiaiseksi tai alkupalaksi. Reseptin yksityiskohdat vaihtelevat perheestä toiseen. Rakenne ei ole tahnaa eikä jauhetta vaan eräänlainen murumainen tahna. == Lähteet == Luokka:Maustesekoitukset
Hopeasilkkiapina

Hopeasilkkiapina eli hopeamarmosetti eli hopea-apina (Callithrix argentata) on kierteishäntäapinoiden heimoon kuuluva kädellislaji. Se on suunnilleen oravan kokoinen, ja kuuluu pienimpiin uuden maailman apinoihin. Hopeasilkkiapina vaihtelee väriltään hopeanvalkoisesta ruskehtavaan. Sen korvat ovat paljaat ja tupsuttomat ja naama on vaaleanpunainen tai punertava. Häntä on musta. Hopeasilkkiapinaa tavataan itäisestä Brasiliasta, Amazonjoen etelä- ja itäpuolelta. Nisäkäsnimistötoimikunta on ehdottanut, että nimitys hopeamarmosetti vahvistettaisiin tämän lajin ensisijaiseksi suomenkieliseksi nimeksi. == Lähteet == Luokka:Kierteishäntäapinat
Anna-Liisa Alanko

Anna-Liisa Alanko (o.s. Jääskeläinen; 26. tammikuuta 1935 Hankasalmi – 31. tammikuuta 2018 Joensuu) oli suomalainen kirjailija, lausuntataiteilija ja kulttuurivaikuttaja, joka teki työuransa taideaineiden lehtorina ja Joensuun yliopiston äidinkielen yliassistenttina. Hänelle myönnettiin opetusneuvoksen arvo. Eläkkeelle siirtymisensä jälkeen Alanko julkaisi kymmenen teosta, joihin sisältyy muun muassa runokokoelmia. Väitöskirjansa Alanko teki Immi Hellénin runoista vuonna 1997. Alangon puoliso oli agrologi, pankinjohtaja Voitto Akilles Alanko.Kuka kukin on 2003, s. 42. Helsinki 2002. ISBN 951-1-18086-X Heidän lapsiaan ovat muusikot Ismo Alanko, Ilkka Alanko, Petri Alanko ja Satu Alanko-Rautamaa. Alanko kuoli nopeasti edenneeseen sairauteen 31. tammikuuta 2018. == Teokset == * * * * * * * * * * * * * * * * == Lähteet == ==Aiheesta muualla== * Anna-Liisa Alangon muistokirjoitus Helsingin Sanomissa Luokka:Suomalaiset lausujat Luokka:Suomalaiset runoilijat Luokka:Suomalaiset kirjailijat Luokka:Vuonna 1935 syntyneet Luokka:Vuonna 2018 kuolleet
Anni Kärävä

Anni Kärävä (s. 28. huhtikuuta 2000) on suomalainen freestylehiihtäjä, joka kilpailee slopestylessa ja big airissa. Hän asui perheensä kanssa Ranskan Annecyssa noin kymmenen vuoden ajan vuoteen 2018 saakka. Kärävä kirjoitti Ranskassa ylioppilaaksi vuoden 2018 kesällä. Kärävä aloitti freestylehiihdon vasta vuonna 2012. Sitä ennen hän harrasti lumilautailua. Kärävä valittiin Suomen vuoden 2018 Pyeongchangin olympialaisiin osallistuvan joukkueeseen, mutta hän loukkasi polvensa vajaa viikko ennen kisoja ja joutui jättämään kisat väliin. Hän olisi ollut Suomen joukkueen nuorin urheilija ja ensimmäinen 2000-luvulla syntynyt suomalainen olympiaedustaja. Kärävän parhaat saavutukset freestylehiihdossa ovat nuorten MM-kisojen slopestylen viides sija vuonna 2017 ja viides sija nuorten olympialaisissa vuonna 2016. Hän on ollut kaudella 2017–2018 FIS:n maailmacupkisassa parhaimmillaan 14:s. Tammikuun 2025 X Games -kutsukilpailussa Kärävä sijoittui kolmanneksi naisten kumpukisassa ja slopestyle-kisassa. == Lähteet == Luokka:Suomalaiset freestylehiihtäjät Luokka:Vuonna 2000 syntyneet Luokka:Elävät henkilöt
Lyle Mays

Lyle David Mays (27. marraskuuta 1953 – 10. helmikuuta 2020) oli yhdysvaltalainen jazzpianisti ja säveltäjä Wausaukeesta, Wisconsinista. Hänet tunnettiin parhaiten yhtenä fuusiojazzyhtyeen Pat Metheny Groupin jäsenenä. Metheny ja Mays sävelsivät ja sovittivat suurimman osan yhtyeen musiikista, ja yhtyeen kanssa Mays voitti yksitoista Grammy-palkintoa. ==Diskografia== ===Soolojulkaisut=== * Lyle Mays (Geffen, 1986) * Street Dreams (Geffen, 1988) * Fictionary (Geffen, 1993) * Solo: Improvisations for Expanded Piano (Warner Bros., 2000) * The Ludwigsburg Concert (Naxos, 2016) ===Pat Metheny ja Lyle Mays=== * As Falls Wichita, So Falls Wichita Falls (ECM, 1981) ===Pat Metheny=== * Watercolors (ECM, 1977) * Secret Story (Geffen, 1992) ==Lähteet== ==Aiheesta muualla== Luokka:Vuonna 1953 syntyneet Luokka:Vuonna 2020 kuolleet Luokka:Yhdysvaltalaiset jazzpianistit
Lyle Mays (albumi)

Lyle Mays on Pat Metheny Groupin kosketinsoittajan Lyle Maysin esikoisalbumi, joka julkaistiin vuonna 1986. Albumi nauhoitettiin The Power Stationilla New Yorkissa vuonna 1985. Siitä on tehty uudelleenjulkaisut vuosina 1993 ja 1998 sekä digitaalisessa formaatissa vuonna 2010. ==Kappaleet== ==Muusikot ja muut tekijät== *Lyle Mays – piano, syntetisaattori, autoharp *Alejandro N. Acuña – rummut *Billy Drewes – altto- ja sopraanosaksofonit *Bill Frisell – kitara *Marc Johnson – kontrabasso *Nana Vasconcelos – lyömäsoitin *Ted Jensen, Sterling Sound, New York – masterointi ==Arvostelut== *AllMusic: ==Lähteet== Luokka:Vuoden 1986 esikoisalbumit Luokka:Yhdysvaltalaiset jazzalbumit
Mäkihyppy talviolympialaisissa 1992

Vuoden 1992 Albertvillen talviolympialaisten kilpailuohjelmassa oli mukana kolme mäkihyppykilpailua, normaalimäki, suurmäki ja joukkuemäki. Menestyneimmät maat olivat Suomi ja Itävalta. == Mitalit== ==Lähteet== *
Mäkihyppy talviolympialaisissa 1994

Vuoden 1994 Lillehammerin talviolympialaisten kilpailuohjelmassa oli mukana kolme mäkihyppykilpailua, normaalimäki, suurmäki ja joukkuemäki. Menestyneimmät maat olivat Saksa ja Norja. == Mitalit== ==Lähteet== *
Strontiumhydroksidi

Strontiumhydroksidi (Sr(OH)2) on strontium- ja hydroksidi-ionien muodostama epäorgaaninen ioniyhdiste. Yhdistettä voidaan käyttää muiden strontiumyhdisteiden ja lasitteiden valmistukseen ja sokerinvalmistuksessa ja lisäaineena muun muassa muoveissa. ==Ominaisuudet== Huoneenlämpötilassa strontiumhydroksidi on värittömiä kiteitä. Yhdiste on voimakkaasti hygroskooppista. Yhdiste liukenee kohtalaisen hyvin veteen ja liukoisuus kasvaa lämpötilan kasvaessa. Liuokset ovat emäksisiä. Kidevedettömän strontiumhydroksidin lisäksi tunnetaan myös kidevedelliset mono- ja oktahydraatit (Sr(OH)2·H2O ja Sr(OH)2·8H2O). Kidevesi poistuu hydraattien rakenteesta kuumennettaessa. Kuumennettaessa strontiumhydroksidia 710 °C:n lämpötilaan se hajoaa strontiumoksidiksi. Ilman sisältämän hiilidioksidin kanssa strontiumhydroksidi reagoi muodostaen strontiumkarbonaattia.Stephen G. Hibbins: Strontium and Strontium Compounds, Kirk-Othmer Encyclopedia of Chemical Technology, John Wiley & Sons, New York, 2013. Viitattu 1.2.2018 ==Valmistus ja käyttö== Strontiumhydroksidia voidaan valmistaa liuottamalla strontiumoksidia veteen. Sitä saostuu myös lisättäessä strontiumsuolojen liuoksiin natrium- tai kaliumhydroksidia. Strontiumhydroksidista voidaan valmistaa muita strontiumyhdisteitä ja valmistaa lasitteita ja loisteaineita. Yhdisteestä valmistetaan myös voiteluaineita ja lisätään stabilisaattoreiksi muun muassa muoveihin. Aikaisemmin strontiumhydroksidia on käytetty runsaasti sokerien erottamiseen melassista, mutta sen on osittain korvannut halvempi kalsiumhydroksidi. ==Lähteet== Luokka:Hydroksidit Luokka:Strontiumyhdisteet
Mäkihyppy talviolympialaisissa 1998

Vuoden 1998 Naganon talviolympialaisten kilpailuohjelmassa oli mukana kolme mäkihyppykilpailua, normaalimäki, suurmäki ja joukkuemäki. Kisojen menestynein maa oli isäntämaa Japani. == Mitalit== ==Lähteet== *
Tuottokorko

Tuottokorko on korko, joka maksetaan perusteettomasti hallussa pidetylle pääomalle siihen asti, kunnes pääoma on palautettu tai sille on alkanut kertyä viivästyskorkoa.Tieteen termipankki Kyse voi olla esimerkiksi edunpalautuksesta tai siitä, että sopimus on purettu, jolloin kauppasopimuksissa myyjä yleensä joutuu palauttamaan saamansa kauppahinnan tai sen osan. Tuottokoron määränä on suomalaisessa oikeuskäytännössä pidetty esimerkiksi korkolain 3 §:n 2 momentissa tarkoitettua viitekorkoa, josta on puolestaan säädetty korkolain 12 §:ssä. == Lähteet == Luokka:Korko Luokka:Velvoiteoikeus
The Black Parade / Living with Ghosts

__NOTOC__ The Black Parade / Living With Ghosts on vuonna 2006 My Chemical Romancen julkaiseman albumin, The Black Paraden uudelleenjulkaisu, joka koostuu alkuperäisestä albumista sekä demoista ja julkaisemattomista kappaleista. Albumi julkaistiin 23. syyskuuta 2016, jolloin albumi täytti kymmenen vuotta. Genius: My Chemical Romance - The Black Parade/Living With Ghosts 20\. heinäkuuta 2016 yhtyeen YouTube-kanavalle julkaistiin video, jossa soi albumin nimikkokappale Welcome to the Black Parade valkoisen lipun taustalla. Videon lopussa näkyi päivämäärä 9/23/16, fanit olettivat yhtyeen palaavan kiertueelle. YouTube: My Chemical Romance - MCRX (20.7.2016) Yhtyeen A&R-henkil;ö, Craig Aaronson kuoli 29. heinäkuuta 2014. Albumi julkaistiin hänen muistokseen. MCR:n kotisivu: The Black Parade/Living With Ghosts (28.7.2016) == Kappaleet == === The Black Parade === # # # # # # # # # # # # # # === Living With Ghosts === # # # # # # # # # # # == Kokoonpano == * Bob Bryar – rummut * Frank Iero – kitara, taustalaulu * Ray Toro – kitara, taustalaulu * Gerard Way – laulu * Mikey Way – basso == Lähteet == == Aiheesta muualla == * The Black Parade / Living With Ghosts Discogsissa Luokka:My Chemical Romancen albumit Luokka:Vuoden 2016 albumit
Samuli Mansikka

Samuli Mika Mansikka (28. heinäkuuta 1978 Helsinki – 24. maaliskuuta 2015 Annapurna, Nepalhs.fi (Vain tilaajille)Kuolinilmoitus, Helsingin Sanomat 12.4.2015 s. C 29) oli suomalainen vuorikiipeilijä. Mansikka aloitti kiipeilyuransa vuonna 2000 kiipeämällä Mont Blancille ja Matterhornille. Alpeilla Mansikka kiipesi toistasataa kertaa yli neljän kilometrin korkeuteen. Vuonna 2004 Mansikka kiipesi Pohjois-Amerikan korkeimmalle vuorelle, Denalille Alaskassa. Vuonna 2006 Mansikka kiipesi ensimmäisen kerran yli kahdeksan kilometrin korkeuteen. Tämä tapahtui Cho Oyulla Himalajan vuoristossa.Iltalehti Mansikka ehti saavuttaa kymmenen yli kahdeksan kilometrin korkuista vuorta, joita maailmassa on kaikkiaan 14. Mansikka sai surmansa maaliskuussa 2015 Annapurna-vuorella paluumatkalla huipulta pudotessaan 7 000 metrin korkeudessa vuoren rinnettä alas. Samassa turmassa kuoli myös nepalilainen Pemba Sherpa. ==Katso myös== *Luettelo suomalaisista yli 8000 metriä korkeille vuorille kiivenneistä == Lähteet == Luokka:Suomalaiset vuorikiipeilijät Luokka:Suomalaiset Everestin valloittajat Luokka:Vuonna 1978 syntyneet Luokka:Vuonna 2015 kuolleet
Survive the Summer

__NOTOC__ Survive the Summer on australialaisen hip hop -artisti Iggy Azalean EP. EP:n alkuperäinen muoto oli albumi ja nimi oli Digital Distortion, mutta Iggy varmisti albumin nimen muuttamisen Twitterissä 7. marraskuuta 2017.Genius: Iggy Azalea - Surviving The Summer == Kappaleet == # Intro # Survive the Summer # Tokyo Snow Trip # Kream (feat. Tyga) # Hey Iggy # Kawasaki # Diablo # O.M.G. (feat. Wiz Khalifa) # NO (Hit The Floor) # Skit(feat. Lil’ Kim) # Drip Bitch # Money Make # Bad Things # Vibe # In A Haze (feat. Total Ape) # Savior (Solo Version) # Like You Mean It == Lähteet == Luokka:Vuoden 2018 EP:t Luokka:Iggy Azalean albumit
JHT – Musta lammas

JHT – Musta lammas on Mikko Aaltosen kirjoittama Jare Henrik Tiihosesta (Cheekistä) kertova omaelämäkerta, joka julkaistiin vuonna 2016. Kirja kertoo kuinka lahtelaisesta Jare Tiihosesta tuli Suomen kaikkien aikojen menestyneimpiä artisteja. Kirjasta julkaistiin vuonna 2017 pokkariversio, johon on lisätty uusi luku. == Lähteet == * Cheekin JHT Musta lammas -kirjaan lisätty luku paljastaa Yle, ylex 16.11.2017 Luokka:Cheek Luokka:Vuoden 2016 kirjat Luokka:Suomalaiset elämäkerrat ja muistelmat
Escamar Seafood

Escamar Seafood Oy on suomalainen elintarvikeyritys, joka valmistaa kalajalosteita Sjø-tuotemerkillä. Escamar Seafood syntyi, kun Insula osti Apetit-konsernin kalaliiketoiminnan. Yrityskauppa sai hyväksynnän Norjan kilpailuviranomaisilta lokakuussa 2017. == Lähteet == == Aiheesta muualla == * Escamar Seafoodin kotisivut Luokka:Suomalaiset elintarvikeyritykset Luokka:Suomen kalatalous Luokka:Kuopiolaiset yritykset
Siniset Nuoret

Siniset Nuoret oli Sinisen tulevaisuuden/Sinisten/Korjausliikkeen poliittinen nuorisojärjestö, joka perustettiin 11. joulukuuta 2017, jolloin järjestön puheenjohtajaksi valittiin Tiina Ahva. Maaliskuussa 2018 järjestön varapuheenjohtajana toimi Alfred Leppänen, joka työskenteli tuolloin puolueen eduskuntaryhmän avustajana. Järjestö lakkautui Korjausliikkeen lopettamisen myötä vuonna 2023. == Puheenjohtajat == * Tiina Ahva 2017–2023 == Lähteet == == Aiheesta muualla == *Sinisten Nuorten kotisivut Luokka:Entiset suomalaiset poliittiset nuorisojärjestöt Luokka:Korjausliike
Viiriäistimalit

Viiriäistimalit tarkoittaa seuraavia asioita: * Viiriäispenkojat (Cinclosomatidae), lintuheimo, syn. viiriäistimalit * Rastaspenkojat (Cinclosoma), lintusuku, syn. viiriäistimalit.
Hondurasin kansalliskirjasto

Hondurasin kansalliskirjasto (, ) on Hondurasin pääkaupungissa Tegucigalpassa toimiva maansa kansalliskirjasto. Kirjasto nimettiin vuonna 2009 hondurasilaisen runoilija Juan Ramón Molinan mukaan. Kansalliskirjasto on perustettu vuonna 1880 (lähteestä riippuen joko 5. maaliskuuta tai 27. elokuuta 1880). ==Lähteet== == Aiheesta muualla== *Rebautizan Biblioteca Nacional de Honduras como Juan Ramón Molina (Letralia, Año XIII, Nº 202, 19 de enero de 2009; Cagua, Venezuela) (letralia.com) Luokka:Hondurasin rakennukset ja rakennelmat Luokka:Tegucigalpa Luokka:Kansalliskirjastot Luokka:Pohjois- Amerikan kirjastot
Fuego (Eléni Fouréiran kappale)

Fuego on albanialais-kreikkalaisen laulajan Eléni Fouréiran esittämä kappale, jolla hän edusti Kyprosta vuoden 2018 Eurovision laulukilpailussa, Lissabonissa. Kappale pääsi finaaliin asti, jossa se sijoittui koko laulukilpailun toiselle sijalle. == Lähteet == Luokka:Kyproksen euroviisuedustuskappaleet Luokka:Vuoden 2018 euroviisuedustuskappaleet
Viiriäispenkojat

Viiriäispenkojat eli viiriäistimalit, aikaisemmalta nimeltään maatimalit (Cinclosomatidae) on varpuslintuihin kuuluva heimo. Heimon lajeja tavataan Australaasiassa. Ne ovat yleensä pienikokoisia, värikkäitä ja elävät metsien pohjakerroksessa. == Suvut ja lajit == Viiriäispenkojien taksonominen asema on epäselvä. BirdLife Suomen luokituksen mukaan heimoon kuuluu kaksi sukua ja 10 lajia ja ne ovat Rastaspenkojat (Cinclosoma) * Harjupenkoja Cinclosoma castaneothorax * Loistoharjupenkoja Cinclosoma marginatum * Papuanrastaspenkoja Cinclosoma ajax * Rastaspenkoja Cinclosoma castanotum * Suomurastaspenkoja Cinclosoma punctatum * Vyöpenkoja Cinclosoma cinnamomeum Sinipenkojat (Ptilorrhoa) * Helmisinipenkoja (Ptilorrhoa leucosticta) * Idänsinipenkoja (Ptilorrhoa geislerorum) * Kastanjasinipenkoja (Ptilorrhoa castanonota) * Sinipenkoja (Ptilorrhoa caerulescens) == Lähteet == *
Chupa Song

Chupa Song on bulgarialaisen pop-folk -laulaja Andrean single, joka julkaistiin 13. helmikuuta 2014. == Lähteet == == Aiheesta muualla == * Virallinen YouTube-video Luokka:Vuoden 2014 kappaleet Luokka:Andrean kappaleet
Guatemalan kansalliskirjasto

Guatemalan kansalliskirjasto (, ) on Guatemalan pääkaupungissa Guatemalassa toimiva maansa kansalliskirjasto. Kansalliskirjasto perustettiin 29. lokakuuta 1879. ==Lähteet== == Aiheesta muualla== *Biblioteca Nacional de Guatemala (facebook.com) Luokka:Guatemalalainen kulttuuri‎ Luokka:Guatemalan rakennukset ja rakennelmat Luokka:Guatemala (kaupunki) Luokka:Kansalliskirjastot Luokka:Pohjois-Amerikan kirjastot
Delirium (Lacuna Coilin albumi)

__NOTOC__ Delirium on italialaisen goottimetalli-yhtye Lacuna Coilin yhdestoista studioalbumi, joka julkaistiin 27. toukokuuta 2016. == Kappaleet == # # # # # # # # # # # # # # == Arvostelut == * Allmusic: * Imperiumi.net: Imperiumi.net: Levyarvio * Kaaoszine: 6/10Lacuna Coil – Delirium Viitattu 29.9.2022. * Kerrang!: * Metal Hammer * Metalliluola: 9/10Metalliluola: Levyarvio * MetalSucks * Outburn: * Revolver: * Soundi: Soundi: Levyarvio == Lähteet == == Aiheesta muualla == * * Luokka:Vuoden 2016 albumit Luokka:Lacuna Coilin albumit
Together (Ryan O’Shaughnessyn kappale)

Together on irlantilaisen laulajan Ryan O’Shaughnessyn esittämä kappale, jolla hän edusti Irlantia vuoden 2018 Eurovision laulukilpailussa. Kappale kilpaili Euroviisujen finaalissa, jossa se sai 136 pistettä ja saavutti sijan 16. == Lähteet == Luokka:Irlannin euroviisuedustuskappaleet Luokka:Vuoden 2018 euroviisuedustuskappaleet
Hämäyksen koston pojan paluu II

__NOTOC__ Hämäyksen koston pojan paluu II on HC Andersenin kolmas studioalbumi, joka julkaistiin vuonna 1993 levymerkillä Seal on Velvet. == Kappaleet == # # # # # # # # # # # # # # # # # # # # # # == Kokoonpano == ;Yhtye * Jake Romppanen – kitara, laulu, Hammond-urut (kappale 5) * Olli Nurminen – kitara * Pakke Pakarinen – basso, laulu (kappale 11) * Teho Majamäki – kosketinsoitin, marimba, lyömäsoittimet, musiikkiohjelmointi (kappale 12) * Ema Hurskainen – rummut, laulu, musiikkiohjelmointi, kitara (kappale 2) ;Vierailevat muusikot * Ville Kalliokoski – trumpetti (kappale 16) * Heta – taustalaulu (kappale 12) == Aiheesta muualla == * Hämäyksen koston pojan paluu II finnmusic.net -sivustolla * Hämäyksen koston pojan paluu II discogs.com -sivustolla Luokka:Vuoden 1993 albumit Luokka:HC Andersenin albumit
Kohvakka

Kohvakka on sukunimi, joka on muun muassa seuraavilla suomalaisilla henkilöillä: *Erkki Kohvakka (1937–2018), suunnistaja *Seppo Kohvakka (1946–2014), laulaja-lauluntekijä, evankelista ja pastori *Teemu Kohvakka (s. 1974), jääkiekkoilija
Lumiheinät

Lumiheinät (Chionochloa) on heinäkasvien (Poaceae) heimoon kuuluva kasvisuku. Sukuun kuuluu 25 lajia. Suvun lajeista ainakin vaskilumiheinää (Chionochloa rubra) käytetään koristeheinänä. == Lajeja == * Chionochloa conspicua * Chionochloa flavescens * Chionochloa flavicans * Chionochloa howensis * Chionochloa rubra – vaskilumiheinä == Lähteet == == Aiheesta muualla == * Kassu – Kasvien suomenkieliset nimet: Lumiheinät (Chionochloa) * ITIS: Chionochloa Luokka:Heinäkasvit
Vaskilumiheinä

Vaskilumiheinä (Chionochloa rubra) on heinäkasvien (Poaceae) heimoon ja lumiheinien (Chionochloa) sukuun kuuluva kasvilaji. Vaskilumiheinä on sijoitettu myös hinojen (Danthonia) sukuun kuuluvaksi ja siitä on erotettu useita eri alalajeja. Vaskilumiheinä kasvaa mättäinä, ja sen lehdet ovat kapeita, lähes lankamaisia. Lehtitupet ovat tummanruskeita ja korkeintaan 30 cm pitkiä. Kieleke on korkeintaan 1 mm pituinen. Lehtilavat ovat 1,2 mm leveitä ja metrinpituisia. Alapinnoiltaan lehtilavat ovat yleensä kaljuja, mutta joskus tyviosistaan pitkäkarvaisia. Kukinto on korkeintaan 45 cm pitkä ja tähkylöissä on korkeintaan yhdeksän kukkaa. Kaleet ovat korkeintaan 12–14 mm pitkät ja helpeet korkeintaan 6–8 mm pitkät. Vaskilumiheinää kasvaa ainakin Uudessa-Seelannissa. Vaskilumiheinää käytetään muun muassa heinämäisenä koristekasvina eli koristeheinänä. == Lähteet == * NZ Flora: Chionochloa rubra Zotov === Viitteet === Luokka:Heinäkasvit
El Salvadorin kansalliskirjasto

El Salvadorin kansalliskirjasto (, ) on El Salvadorin pääkaupungissa San Salvadorissa toimiva maansa kansalliskirjasto. Kansalliskirjasto perustettiin heinäkuussa 1870 annetulla asetuksella. ==Lähteet== == Aiheesta muualla== *IFLA World Report - El Salvador (The International Federation of Library Associations and Institutions) (ifla-world-report.org) Luokka:El Salvadorin rakennukset ja rakennelmat Luokka:San Salvador Luokka:Kansalliskirjastot Luokka:Pohjois-Amerikan kirjastot